CELEX: E2010P0013
Language: fi
Date: 2010-08-23 00:00:00
Title: Aleris Ungplan AS:n 23 päivänä elokuuta 2010 EFTAn valvontaviranomaista vastaan nostama kanne (Asia E-13/10)

25.11.2010   
            
            
               FI
            
            
               Euroopan unionin virallinen lehti
            
            
               C 320/21
            
         Aleris Ungplan AS:n 23 päivänä elokuuta 2010 EFTAn valvontaviranomaista vastaan nostama kanne
   (Asia E-13/10)
   2010/C 320/10
   Aleris Ungplan AS, asiamiehenään asianajaja Jon Midthjell asianajotoimistosta Advokatfirmaet Midthjell AS, Grev Wedels plass 5, 0151 Oslo, NORWAY, on nostanut 23 päivänä elokuuta 2010 EFTAn tuomioistuimessa kanteen EFTAn valvontaviranomaista vastaan.
   Kantaja on pyytänyt EFTAn tuomioistuinta
   
               1.
            
            
               kumoamaan EFTAn valvontaviranomaisen 21 päivänä kesäkuuta 2010 asioissa 66111 ja 66744 tekemän päätöksen N:o 248/10/KOL
            
         
               2.
            
            
               määräämään EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja, Aleris Ungplan AS, on yksityinen nuorison tukipalveluiden tarjoaja Norjassa. Aleris Ungplan AS on Aleris Group -yhtymän kokonaan omistama tytäryhtiö; yhtymän pääkonttori sijaitsee Tukholmassa Ruotsissa.
            
         
               —
            
            
               Kantaja teki EFTAn valvontaviranomaiselle kantelun, jonka mukaan oli ETA-sopimuksen vastaista sulkea kaikki nuorison tukipalveluiden tarjoajat yleishyödyllisiä organisaatioita lukuun ottamatta pois kahdesta nuorison tukipalveluiden julkisia hankintoja koskevasta hankintamenettelystä Norjassa.
            
         
               —
            
            
               Kanteen kohteena olevalla päätöksellä EFTAn valvontaviranomainen lopetti asian käsittelyn todeten, että poissulkeminen ei ollut ETA-sopimuksen vastaista.
            
         
               —
            
            
               Kantaja väittää, että EFTAn valvontaviranomainen
               
                           —
                        
                        
                           ei noudattanut direktiivin 2004/18/EY 2 artiklan syrjimättömyysperiaatetta eikä ETA-oikeuden nojalla julkisiin hankintoihin sovellettavia sääntöjä; eikä
                        
                     
                           —
                        
                        
                           perustellut päätöstään riittävästi.